Diari Oficial de la Generalitat Valenciana


Sumari del DOGV 4193, del 19-02-2002 (2002/1310)

RESOLUCIÓ de 16 d'octubre de 2001, del director del Centre de Desenvolupament Marítim, relativa a la concessió administrativa per a l'explotació d'una estació de subministrament de carburants en el port de Moraira formulada per la Compañía Española de Petróleos, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/1310


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 16 d'octubre de 2001, del director del Centre de Desenvolupament Marítim, relativa a la concessió administrativa per a l'explotació d'una estació de subministrament de carburants en el port de Moraira formulada per la Compañía Española de Petróleos, SA. [2002/1310]
  
Tenint en compte la sol·licitud formulada pel Sr. Francisco-Vicente Soriano Sanz, en representació de la mercantil Compañía Española de Petróleos SA, de concessió administrativa per a l'explotació d'una estació de subministrament de carburants en el port de Moraira.
  
Vist que per Resolució de la Direcció General d'Obres Públiques de data 22 de juny de 1995 es va atorgar a la mercantil interessada la concessió administrativa per a l'ocupació d'una zona del port de Moraira de 31 m², i el 14 de juliol següent es va dictar la resolució per la qual s'aprovava el projecte d'execució de les obres d'?Instal·lació d'un tanc de combustible amb destí al subministrament de gasoil B a embarcacions?. L'esmentada concessió va véncer el passat 4 de juliol de 2000.
  
Tramitat l'expedient de conformitat amb el que preveuen els articles 56 i 63 de la Llei de Ports, i 146 del Reglament per al desenvolupament i execució de la Llei de Costes, durant el període d'informació pública a què va ser sotmés el projecte no es van presentar reclamacions, i va ser informat favorablement per l'Ajuntament de Teulada.
  
A la vista del projecte, del resultat de la informació pública practicada i dels informes emesos pels organismes oficials consultats, atés que amb l'explotació de les instal·lacions sol·licitades no s'origina cap perjuí als interessos de l'administració ni dels particulars i considerant convenient la construcció projectada amb vista a l'interés públic.
  
Notificada a l'interessat la resolució de sotmetiment de condicions en què podria atorgar-se la concessió de referència, amb data 8 d'octubre de 2001 té entrada en el Servei de Gestió de Ports l'escrit d'acceptació d'aquestes, subscrit pel Sr. Francisco Vicente Soriano Sanz, en representació de la mercantil ?Compañía Española de Petróleos, SA?.
  
Fent ús de les atribucions que concedeix al director del Centre de Desenvolupament Marítim l'article 32 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Atorgar a la mercantil ?Compañía Española de Petróleos, SA?, la concessió administrativa per a l'explotació d'una estació de subministrament de carburants en el port de Moraira, segons les condicions que s'indiquen en els plecs inserits a continuació.
  
I. Condicions Generals
  
1a. Termini
  
Aquesta concessió s'atorga, pel termini que s'estableix en el plec de condicions particulars, i no pot ser superior a 30 anys, i deixa fora de perill el dret de propietat, sense perjuí de tercer, sense cessió del domini públic ni de les facultats dominicals de l'administració.
  
2a. Transmissibilitat:
  
La present concessió és transmissible per actes inter vivos prèvia autorització de l'autoritat portuària i s'entén que qui se subrogue en els seus drets assumirà també les obligacions que s'imposen en aquesta concessió.
  
L'autoritat portuària podrà exercir els drets de tempteig i retracte en els termes legalment previstos.
  
Quan la persona jurídica titular d'una concessió es transforme, es fusione amb una altra o s'escindisca, es considerarà que s'ha produït un canvi de titularitat, i és per tant necessària l'autorització expressa a què es refereix el paràgraf anterior.
  
Quan el concessionari siga una persona jurídica, l'activitat principal de la qual consistisca en el gaudi de la concessió, es considerarà transmissió qualsevol canvi de titularitat de les accions o participacions que supose substitució dels socis o accionistes que ho foren al temps de l'atorgament de la concessió, en percentatge igual o superior al 50% del capital social.
  
Si la societat titular canvia únicament de denominació social, només estarà obligat a notificar-ho a l'autoritat portuària.
  
3a. Gravamen:
  
La constitució d'hipoteques i altres drets de garantia sobre la concessió haurà de ser autoritzada per l'autoritat portuària.
  
4a. Ús i explotació:
  
La concessió es destinarà a l'activitat definida en la resolució d'atorgament, sense que el concessionari puga destinar el domini públic concedit, ni les obres allí executades a usos distints dels expressats.
  
5a. Rescat per obres:
  
En el cas que el domini públic siga necessari total o parcialment per a la realització d'activitats o execució d'obres declarades d'utilitat pública i per a realitzar-les és necessari utilitzar o destruir en tot o en part les obres de la concessió, l'administració podrà procedir al rescat d'aquesta abans del seu venciment.
  
A l'efecte s'incoarà expedient de rescat de la concessió, en el qual es donarà audiència al concessionari, sense que el concessionari tinga un altre dret que el de ser indemnitzat per les obres no amortitzades, valorades en els termes establits en la Llei de Ports.
  
En aquesta valoració no es tindran en compte les obres realitzades pel concessionari sense prèvia autorització, les quals passaran igualment a l'administració sense dret a indemnització. El concessionari podrà, a més, retirar lliurement aquells elements existents en la concessió que no hagueren sigut relacionats en l'acta de reconeixement final i no estiguen units de manera fixa a l'immoble, sempre que amb això no es produïsca trencament ni deterioració d'aquest, llevat que l'administració decidisca també el seu rescat.
  
Si les obres es trobaren deteriorades, es determinarà per l'administració el pressupost de les despeses necessàries per a deixar-les en bon estat, el qual es notificarà al concessionari abans de ser aprovat. El seu import es rebaixarà de la taxació, i la diferència que resulte serà la quantitat que s'abone al concessionari.
  
Realitzada l'entrega a l'autoritat portuària dels béns rescatats es tornarà la fiança d'explotació, a sol·licitud del concessionari, amb la deducció, si és procedent, de les quantitats que el concessionari haja de fer efectives per les responsabilitats en què haja incorregut.
  
6a.Impostos i fiances:
  
El sol·licitant de la concessió haurà de constituir en la Tresoreria de la Generalitat Valenciana una fiança provisional equivalent al 2 per 100 de l'import de les obres.
  
Dins del termini d'un mes, comptador a partir del coneixement de la resolució d'atorgament pel concessionari, s'abonarà per aquest l'import corresponent a l'impost sobre Transmissions Patrimonials i Actes Jurídics Documentats, de conformitat amb el RD legislatiu 1/93, de 24 de setembre, i a més, es constituirà, en metàl·lic o aval bancari, la fiança definitiva equivalent al 5 per 100 de l'import de les obres, en la Tresoreria de la Generalitat, del compliment de la qual farà sabedora a aquesta Administració.
  
La fiança definitiva respondrà de l'execució de les obres.
  
La fiança definitiva es tornarà al concessionari, a instància d'aquest, una vegada haja transcorregut un any des que haja sigut aprovada l'acta de reconeixement final de les obres i s'haja constituït la fiança d'explotació.
  
En el termini d'un any comptador des del dia en què el concessionari tinga notificació de l'aprovació del reconeixement final de les obres, el concessionari haurà de consignar una fiança d'explotació, en els termes fixats en les condicions particulars, en metàl·lic o en aval bancari, en la Tresoreria de la Generalitat, del compliment de la qual farà sabedora a aquesta Administració.
  
La fiança d'explotació respondrà de totes les obligacions derivades d'aquesta concessió, de les sancions que per incompliment de les condicions d'aquesta es puguen imposar en titular de la concessió i dels danys i perjuís que tals incompliments puga ocasionar.
  
Si l'administració executara parcial o totalment la fiança, el concessionari queda obligat a completar-la o reposar-la en el termini d'un mes comptador a partir de la notificació de la disminució del seu import. L'incompliment d'aquesta obligació serà causa de caducitat de la concessió.
  
La fiança d'explotació s'actualitzarà cada cinc anys en proporció a la variació experimentada per l'índex general de preus al consum per al conjunt nacional total (IPC) durant aqueix període.
  
7a. Replantejament i projecte de construcció:
  
Les obres s'executaran d'acord amb el projecte tècnic a què fan referència les condicions particulars i en el termini que s'indica en aquestes.
  
El concessionari sol·licitarà per escrit, amb la suficient antelació perquè les obres puguen començar-se dins del termini, el replantejament d'aquestes, que es practicarà per l'enginyer director del port i personal auxiliar a les seues ordres, amb assistència de l'interessat, i s'alçarà acta i pla en què es consignarà la superfície ocupada, que serà sotmesa al director general d'Obres Públiques per a la seua aprovació, si procedeix.
  
Quan el projecte presentat pel concessionari tinga caràcter de bàsic, abans del replantejament de les obres, i en tot cas i en el termini de dos mesos, des del coneixement de l'adjudicació de la concessió, el concessionari haurà de presentar el projecte de construcció.
  
Aquest projecte de construcció serà examinat pels serveis tècnics per a comprovar que és prou complet i no altera el projecte bàsic sotmés a informació pública. Si els dits serveis estimen que el projecte és incomplet, el concessionari haurà de completar-lo degudament en el termini que a l'efecte se li concedisca.
  
En el cas que el projecte de construcció diferisca substancialment del projecte bàsic sotmés a informació pública l'administració podrà adoptar alguna de les decisions següents:
  
a) Obligar el concessionari perquè adapte el projecte de construcció al bàsic.
  
b) Sotmetre el projecte de construcció a informació pública i als tràmits pertinents per a la modificació de les concessions.
  
La concessió no produirà efectes fins que aquesta Administració done la conformitat al projecte de construcció.
  
Si transcorregut el termini assenyalat en les condicions particulars per al començament de les obres, aquestes no s'hagueren iniciat per causes no justificades, segons el parer de l'autoritat portuària, aquesta declararà la caducitat de la concessió, i queda al seu favor la fiança de construcció. En el supòsit en què el concessionari acredite que no ha iniciat les obres en el termini establit perquè se li han denegat, per part d'altres organisme públics, les llicències, permisos i altres autoritzacions necessàries, podrà renunciar a la concessió, en aquest cas se li tornarà la fiança de construcció.
  
En tot cas, el concessionari podrà sol·licitar la pròrroga del termini establit per a l'inici de les obres que serà atorgada per l'autoritat portuària sempre que existisquen raons que justifiquen la demora en la iniciació de les obres.
  
8a. Reconeixement de les obres:
  
Acabades les obres el concessionari sol·licitarà per escrit de la Direcció Tècnica del Port el reconeixement d'aquestes, que es practicarà amb assistència d'aquest i de l'interessat, i s'alçarà acta que serà elevada al director general d'Obres Públiques, per a la seua aprovació, si procedeix.
  
En l'acta s'arreplegarà la superfície exacta ocupada per la concessió, a la qual s'aplicarà el cànon a què es fa referència en la condició 14a.
  
9a. Vigilància de les obres:
  
Les obres quedaran sota la inspecció i vigilància del director tècnic del Port i no seran obstacle al pas per a l'exercici de la vigilància litoral, i queda obligat el concessionari o conservar-les en bon estat i no pot, igual que el terreny, arrendar-les ni destinar-les a usos distints que els expressats.
  
10a. Inspecció de l'execució:
  
L'Administració podrà inspeccionar en tot moment l'execució de les obres, per a comprovar si aquestes s'ajusten al projecte en base al qual s'ha atorgat la concessió. Si apreciara l'existència de desviacions en relació amb aquest, podrà aprovar el reconeixement de les obres quan estime que la modificació no altera substancialment la concessió, ni requereix una nova informació pública, o tramitar la seua legalització mitjançant el procediment corresponent, o disposar que les obres s'ajusten al projecte autoritzat. En aquest últim supòsit, si el concessionari no ho fera en el termini que se li indique, es procedirà a la incoació d'expedient de declaració de caducitat de la concessió.
  
11a. Despeses
  
Les despeses originades pels anuncis de la informació pública i de la resolució d'atorgament de la concessió seran a càrrec del concessionari.
  
Les despeses que s'originen pel replantejament, la inspecció i el reconeixement de les obres, seran a càrrec del concessionari.
  
12a. Altres autoritzacions:
  
L'atorgament d'aquesta concessió no eximeix el titular de l'obtenció de les llicències, permisos i autoritzacions que siguen legalment exigibles, ni del pagament dels impostos que li siguen d'aplicació, incloent l'impost sobre béns immobles, o el que legalment el substituïsca.
  
13a. Renúncia:
  
Si l'interessat desistira de la petició o renunciara al títol, perdrà la fiança o fiances constituïdes. A més, excepte decisió contrària de l'administració, quedarà obligat a alçar les obres i instal·lacions a costa seua, i deixarà el terreny de la concessió lliure de tota ocupació, en el termini que se li assenyale.
  
14a. Cànon:
  
El concessionari abonarà per semestres avançats, mitjançant transferència bancària al compte que se li indique en cada liquidació que se li practique per l'administració, a partir del coneixement de la resolució d'atorgament, i en concepte de cànon les quantitats que s'indiquen en el plec de condicions particulars.
  
El cànon es revisarà en els termes establits en les condicions particulars.
  
15a. Obligació i conservació de manteniment:
  
El concessionari queda obligat a conservar i mantindre les obres i terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, realitzant al seu càrrec els treballs de conservació i manteniment i totes les reparacions que siguen precises per a això.
  
16a. Efectes reversió:
  
Quan per venciment del termini de la concessió es produïsca la reversió, quedaran extingits automàticament, sense necessitat de declaració expressa, els drets reals o personals que pogueren exercir terceres persones sobre el domini públic concedit i les obres i instal·lacions objecte de la concessió. Tampoc assumirà l'administració els contractes de treball que poguera haver concertat el concessionari per a l'exercici de l'activitat empresarial, sense que, per tant, puga entendre's de cap manera que la reversió implica la successió d'empresa prevista en l'article 44 del text refós de Llei de l'Estatut dels Treballadors, aprovat pel Reial Decret legislatiu 1/1995, de 24 de març, ni que l'autoritat portuària siga l'empresari principal de l'activitat realitzada pel concessionari, a l'efecte de l'article 42 del dit text refós.
  
Acabat el termini de concessió, revertiran al domini públic estatal els terrenys, obres i instal·lacions objecte de la concessió, i està obligat el concessionari, a càrrec seu, a la demolició i retirada de dites obres i instal·lacions, parcial o totalment, fins i tot amb reposició del terreny a l'estat anterior, en el termini que se li assenyale i sense dret a cap indemnització, excepte en el cas que l'administració, de pròpia iniciativa o a petició del concessionari, declare que, atés que es manté l'interés públic de les obres i instal·lacions, procedeix el manteniment d'aquest per a continuar l'explotació en la forma que es determine.
  
El concessionari podrà retirar aquells elements que no figuren en l'acta de reconeixement final alçada segons el que estableix l'anterior condició 9a, sempre que no estiguen units de manera fixa a l'immoble i amb això no es produïsca trencament ni deterioració d'aquest, si l'administració no decideix també la seua adquisició.
  
17. Acta de reversió:
  
De la recepció per l'administració dels béns revertits, s'alçarà la corresponent acta en presència del concessionari, si compareguera. En l'acta es ressenyarà el compliment pel concessionari de l'obligació de reposar el terreny a l'estat anterior o, en el cas que l'administració haguera optat pel manteniment de les obres i instal·lacions, l'estat de conservació d'aquestes, i s'especificaran els deterioraments que presenten. En aquest últim cas, l'acta servirà de base per a instruir el corresponent expedient, en el qual s'indicarà al concessionari el conjunt de reparacions necessàries que ha d'executar al seu càrrec en el termini que se li assenyale.
  
18. Sancions:
  
L'incompliment total o parcial de les condicions i prescripcions imposades en la concessió donarà lloc a la incoació del corresponent expedient sancionador, sense perjuí que, quan segons el parer de l'administració, la infracció poguera ser constitutiva de delicte o falta, aquesta passarà el tant de culpa a la jurisdicció competent.
  
19. Caducitat:
  
Serà causa de declaració de caducitat d'aquesta concessió, a més de les previstes legalment, l'incompliment de les obligacions descrites en aquest plec.
  
La declaració de caducitat suposarà la pèrdua de la fiança o fiances constituïdes, i podrà portar aparellada, a criteri de l'administració, la demolició, retirada de les obres i instal·lacions, parcial o total, a càrrec del concessionari, fins i tot amb reposició del terreny a l'estat anterior, en el termini que se li assenyale i sense dret a cap indemnització.
  
La tramitació de l'expedient de caducitat es realitzarà amb independència de la incoació del procediment sancionador que procedisca, d'acord amb el que disposa l'anterior condició.
  
20. Inscripció en el Registre de la Propietat.
  
Si el concessionari inscriguera la concessió en el Registre de la Propietat, haurà de facilitar a l'administració el certificat acreditatiu de la dita inscripció.
  
Extingida la concessió el concessionari sol·licitarà la cancel·lació de la inscripció i donarà compte d'això a l'administració concedent.
  
21. Execució subsidiària:
  
Quan el concessionari obligat a això no porte a terme les accions que se li ordenen per l'administració, en aplicació de les condicions corresponents, aquesta, de conformitat amb la Llei 30/1992 de Règim Jurídic de les Administracions Públiques i del Procediment Administratiu Comú, podrà procedir a l'execució subsidiària, i serà l'import de les despeses, així com dels danys i perjuís a càrrec del concessionari.
  
II Condicions particulars
  
1ª. Cànon
  
\*Per ocupació de superfície (no edificada): cinquanta-dos mil set-centes PTA./any (52.700 PTA./any) [316,73 euros], calculades a raó de 1.700 PTA./m²/any, pels 31 m² de superfície.
  
\*Per activitat comercial: vint-i-tres mil cinquanta-dos PTA./any (23.052 PTA./any) [138,55 euros], calculades a raó de 0,5 PTA./litre, per 46.104 litres.
  
Inicialment es liquidarà tenint com a base la quantitat de combustible consumit durant l'any 1999 (46.104 litres). D'acord amb aquest càlcul, la partida s'estableix en vint-i-tres mil cinquanta-dos pessetes anuals (23.052 PTA./any), sense perjuí de la revisió d'aquest import, a l'alça o a la baixa, en funció de la venda de combustible del període anual transcorregut.
  
En anys successius es liquidarà igualment en funció dels resultats obtinguts en l'exercici anterior. Aquesta partida es meritarà en el mateix moment del cànon, i haurà de satisfer-se per semestres anticipats. A aquest efecte el concessionari presentarà una declaració d'ingressos de l'explotació, en què detalle mes a mes el volum de combustible subministrat i el seu valor de venda al públic.
  
Total cànon anual: setanta-cinc mil set-centes cinquanta-dos pessetes (75.752 PTA.) [455,28 euros]
  
Quantitat a la qual caldrà afegir l'IVA o qualsevol altre impost que haja de ser aplicat.
  
L'import del cànon per aprofitament de superfície i activitat industrial podrà ser revisat el dia 1 de gener de cada any, i aplicar les variacions registrades en l'Índex de Preus al Consum de l'any anterior, d'acord amb l'Institut Nacional d'Estadística.
  
2a Fiances
  
Puja la fiança d'explotació al 100% del cànon anual, és a dir, a la quantitat de setanta-cinc mil set-centes cinquanta-dos pessetes (75.752 PTA.) [455,28 euros]
  
La dita fiança haurà de depositar-se en els Serveis Territorials de la Conselleria d'Economia i Hisenda, en el termini de quinze dies hàbils a partir d'aquesta notificació.
  
3a Termini
  
La present concessió s'atorga per un termini de CINC ANYS, comptador des de 5 de juliol de 2000, és a dir l'endemà del venciment de l'anterior concessió.
  
4a Condicions particulars d'explotació
  
4.1. El concessionari haurà de responsabilitzar-se de la recepció d'olis usats i aigües oleaginoses, i expedirà a l'usuari el certificat acreditatiu del depòsit de residus.
  
4.2. El concessionari haurà de subscriure una pòlissa d'assegurança que cobrisca el risc d'incendi o explosió en les instal·lacions autoritzades, inclosos els danys a tercers, per un valor de 811.418.243 pessetes.
  
4.3. El concessionari haurà de facilitar mensualment a l'autoritat portuària les dades estadístiques que se li requerisquen relatives al subministrament de combustible. L'autoritat portuària tindrà accés igualment als comptadors que registren els volums de subministrament de combustible. L'autoritat portuària podrà en tot moment comprovar els llibres de comptabilitat i els balanços d'explotació de la concessionària.
  
4.4. El personal de què dispose el concessionari per a la prestació del servei, dependrà únicament i exclusivament d'aquest. El concessionari tindrà tots els drets i obligacions inherents a la seua condició de patró respecte a l'esmentat personal.
  
4.5. Serà a càrrec del titular de la concessió l'obtenció de les llicències i autoritzacions necessàries per al desenvolupament de l'activitat proposada, i complirà tots els requisits que se li exigisquen, en especial, els relatius a seguretat, higiene i salubritat de la instal·lació. La direcció tècnica del port podrà ordenar les obres de conservació o prevenció necessàries a càrrec del titular, en cas d'incompliment per aquest de les instruccions que se li dicten respecte d'això.
  
4.6. El concessionari haurà d'aportar qualsevol tipus de documentació que se li requerisca per a l'establiment del cànon anual per activitat comercial, així com totes aquelles dades de consums referents a l'explotació de l'activitat, i facilitar l'accés de personal de la Generalitat Valenciana a les lectures dels comptadors de subministraments.
  
Aquesta resolució no posa fi a la via administrativa. Contra aquesta pot interposar-se recurs d'alçada davant del conseller d'Obres Públiques, Urbanisme i Transports, en el termini d'un mes, comptador des de l'endemà d'aquesta notificació, sense perjuí de la utilització per l'interessat de qualsevol altre recurs que s'estime oportú